Държавен вестник, бр. 52, 2013 г., стр. 81

БРОЙ  52	
Д Ъ Р Ж А В Е Н  В Е С Т Н И К 	
СТР.  81  
лика България и правителството на Румъния 
във връзка с режима на българо-румънската 
държавна граница, сътрудничеството и вза­
имопомощта по гранични въпроси, подписана 
на 28 август 2006 г. в Букурещ;
23. „специално ползване на пътя“ е използ­
ването на пътя за осъществяване на други 
дейности в обхвата на пътя и в обслужващите 
зони, като: изграждане и експлоатация на тър­
говски крайпътни обекти и на пътни връзки 
към тях, както и на площадки за оказване 
на пътна помощ и на пътни връзки към тях; 
изграждане и експлоатация на рекламни съ­
оръжения; изграждане на нови и ремонт на 
съществуващи подземни и надземни линейни 
или отделно стоящи съоръжения и тяхната 
експлоатация в обхвата на пътя; временно 
ползване на части от пътното платно и земи 
в обхвата на пътя от други лица;
24. „Ръководство за поддръжка“ е документ, 
изготвен от специалисти на строителя, съдър­
жащ пълна информация, която би могла да 
има приложение за бъдещата поддръжка на 
обекта, в който са дефинирани изискванията 
за проверка и поддръжка на всички елементи 
на неговите конструкции.
Р а з д е л  I I
ОПЕРАТОР
Правна форма и характеристики на оператора
Член 3
(1) Договарящите страни се съгласяват да 
учредят съвместно българо-румънско търговско 
дружество, което да бъде оператор на новия 
граничен комбиниран мост на река Дунав 
между градовете Видин (Република България) 
и Калафат (Румъния) след неговото въвеждане 
в експлоатация въз основа на права и задъл­
жения, предоставени му с това споразумение.
(2) Операторът да бъде учреден под формата 
на акционерно дружество. 
(3) Акционери в акционерното дружество 
да бъдат Република България, представлявана 
от министъра на транспорта, информацион­
ните технологии и съобщенията, и Румъния, 
представлявана от министъра на транспорта. 
Страните се договарят, че при учредяване на 
дружеството всяка от двете държави ще при­
добие акции, съставляващи 50 на сто от общия 
брой акции. Равното съотношение на дяловете 
в капитала на дружеството на двете страни 
ще бъде запазвано в случаите на увеличаване 
на капитала на дружеството, освен ако двете 
страни изрично се съгласят за друго в решение 
на общото събрание на акционерите по такъв 
въпрос. Всяка от страните се задължава да 
не предлага за продажба или по друг начин 
да не прехвърля изцяло или частично своето 
участие в дружеството на трето лице, освен с 
предварителното съгласие на другата страна. 
Увеличаване на капитала на дружеството с 
привличане на трето лице като акционер може 
да бъде допуснато само след предварително 
съгласуване между двете страни на условията 
за придобиване на акциите.
(4) Акционерното дружество да бъде със 
седалище в гр. Видин, Република България, 
и клон в гр. Калафат, Румъния. Всички проце­
дури по неговото учредяване и регистрация да 
бъдат изпълнени в съответствие с изискванията 
на законодателството на Република Бълга­
рия и при спазване на законодателството на 
Румъния относно вземането на решенията є 
като акционер и при регистрацията на клона.
(5) Капиталът на дружеството да бъде в 
размер 300  000 лв., разпределен в 300 броя 
акции с номинална стойност 1000 лв. всяка. 
Всяка от държавите акционери се задължава 
да осигури сума, равна на половината от оп­
ределения капитал, и да я внесе към момента 
на подписване на протокола от учредителното 
събрание на дружеството. 
(6) При учредяването на акционерното 
дружество 50 на сто от акциите се издават 
като обикновени акции с право на глас и се 
записват от Румъния. Останалите 50 на сто се 
издават като привилегировани акции с право 
на глас и се записват от Република България. 
За избягване на съмнение „обикновена акция“ 
означава акция, която дава право на един глас 
в общото събрание на акционерите, право на 
дивидент и на ликвидационен дял, съразмерни 
с номиналната стойност на акцията, а „при­
вилегирована акция“ означава акция, която 
дава право на един глас в общото събрание 
на акционерите, право на дивидент и на лик­
видационен дял, съразмерни с номиналната 
стойност на акцията, и право на допълнителен 
дивидент в размер, определен съгласно чл. 8 
от това споразумение. Привилегированите 
акции се конвертират в обикновени акции 
при постигане на пълно възвръщане на стой­
ността на приноса на Република България, с 
капитализация от шест на сто, при условия и 
по ред, определени в устава на дружеството. 
(7) Акционерното дружество да бъде с 
двустепенна система на управление с 4-членен 
надзорен съвет и 3-членен управителен съвет, 
като в надзорния съвет двете страни да са пред­
ставени от еднакъв брой членове. Членовете 
на надзорния и на управителния съвет трябва 
да имат подходящи квалификация и опит, 
изискванията за които се определят в устава 
на дружеството. Председателят на надзорния 
съвет ще бъде избиран на принципа на рота­
цията между представителите на двете страни.
(8) За осигуряване на контрол и отчетност на 
дейността на акционерното дружество да бъде 
назначен вътрешен одитор, пряко подчинен 
на изпълнителния директор и управителния 
съвет, с права и задължения, определени в 
устава на дружеството.